Herri Norte Taldea

Herri Norte Taldea, HNT siglez ere ezaguna, Bilboko Athletic Clubeko zaletu batzuek osatzen duten talde bat da. Talde honek bere burua antifaxista, abertzale eta komunistatzat du.

 Historia 
HNT 1980ko hamarkadaren hasieran sortu izan zen, bereziki 1981-82 denboralditik aurrera, garai horretan 1982ko Espainiako Futbol Mundialaren egoitzetako bat izateko San Mameseko iparraldeko harmaila eraberritu zenean. 

Hamarkada horren amaieran, Athleticentzat ere garai txar bat izan zena, HNTk taldea bi zati edo adarretan banatu zuen barne krisi bat jasan zuen. Bi adar horiek "Gorriak" eta "Ultratxoak" izan ziren. Tentsioen eta barne gatazka baten ondoren "Ultratxoak" (garaiko korronte ultraren aldekoak) taldetik kanporatuak izan ziren. Korronte horrek HNT talde ultra bihurtu nahi zuten, eta "gorriak" adarrekoak talde politizatu bat bihurtzearen aldekoak ziren. Zatiketa horrez geroztik HNT talde "antiultra" bihurtu zen.

1990eko hamarkadaren hasieran HNT asko hazi zen, Euskal Herritik kanpo ere sekzioak sortu zituelarik, eta Ingalaterrako hooliganen erako talde politizatu bat bihurtu zen, hooligan eta ultra kontzeptuetan ezberdintasuna markatuz, nahiz eta gaur egun jende askok bi kontzeptuak sinonimotzat dituen. Ordutik taldeak faxismoaren aurkako, komunismoaren aldeko eta euskal abertzaletasunaren aldeko zenbait ekintza eta ekimenetan parte hartzen du. 

 Ekintzak eta presentzia 
Herri Norte Taldea 1982-tik egon da Athletic animatzen, eta, errepresio zein kriminalizazioaren bidez 2018-an San Mamesetik kanporatua izan bazen ere, gaur egun San Mamesetik kanpo aktibo dagoen taldea da. Kalean dauka presentziarik handiena eta Athletic Clubeko partiduetan San Mameseko harmailetan sartzen ez badira ere kaleetan zehar kalejirak, ekimen eta topagune ezberdinak antolatzen dituzte HNT-ko kideek. Athleticen etxetik kanpoko partiduetan noizean behin harmailetan ere presentzia dauka, baina urte batzuk atzera baino gutxiago taldearen kontra dauden debekuak direla eta. Euskal Selekzioaren partiduetan, ordea, normala da bere presentzia harmailetan beste euskal zaletu taldeekin batera, ez baitago debekurik euskal selekzioaren partiduetan. 

HNT-ren presentzia eta indar handiena kaleetan dago, eta nolabaiteko harmailetako gabezia kaleko presentziarekin konpentsatzen saiatzen dira. 

Euskal Herriko beste hintxa edo zaletu taldeekin harreman onak ditu eta elkarlanean animazioaz eta kalejirez gain, ekimen politiko ezberdinak ere antolatzen dituzte; besteak beste, errepresioaren aurkako kanpainak, elkartasun ekimenak, topagune abertzale eta antifaxistak.

 Erreferentziak 

 Ikus, gainera 
 Iñigo Cabacas Herri Harmaila
 Athletic Club
 San Mames
 Bilbo

Kategoria:Euskal Herriko futbolzaleen elkarteak
Kategoria:Athletic